แต่งตัวแบบสาวฮิปสเตอร์ เสริมด้วยเครื่องประดับแบบฮิปสเตอร์ ใช้ชีวิตแบบชาวฮิปสเตอร์
แทนที่จะทำตามธรรมเนียมของการชอปปิ้งทั่วไปที่ต้องซื้อเสื้อผ้าใหม่ในราคาเต็มจากร้านใหญ่ๆ หรือในห้าง ตรงดิ่งไปที่ร้านขายของมือสองแถวบ้านเพื่อเลือกซื้อเสื้อผ้ามือสอง ฮิปสเตอร์ส่วนใหญ่ไม่มีเงินสำหรับซื้อเสื้อผ้าเป็นพิเศษมากนักและมักจะซื้อเสื้อผ้าจากร้านการกุศลเพื่อประหยัดเงินในกระเป๋า และหาของเจ๋งๆ ที่ไม่มีใครมี นอกจากนี้คุณจะเลือกซื้อเสื้อผ้าที่ร้านขายเสื้อผ้าอิสระในละแวกบ้านเพื่อสนับสนุนธุรกิจและพ่อค้าแม่ค้าท้องถิ่นก็ได้ ฮิปสเตอร์ให้คุณค่ากับการคิดที่เป็นอิสระและธุรกิจอิสระ เพราะฉะนั้นการสนับสนุนร้านขายเสื้อผ้าท้องถิ่นจึงเป็นการตอบแทนสังคมรูปแบบหนึ่ง และเป็นการเลี่ยงบริษัทและธุรกิจใหญ่ๆ ด้วย สาวฮิปสเตอร์หลายคนใส่เดรสวินเทจลายดอกไม้หรือเดรสลายแจ่มๆ กับถุงน่องดำหรือถุงน่องสี มองหาเดรสยาวลายดอกไม้และเดรสตัวสั้นแบบมีลายหรือเดรสแขนกุดทรงตรงที่คุณจะใส่กับถุงน่อง หรือถ้าอากาศร้อนๆ คุณจะใส่เดรสตัวเดิมกับรองเท้าแตะโดยไม่ใส่ถุงน่องก็ได้  เสื้อยืดลายวงดนตรีแบบวินเทจก็เป็นที่นิยมในหมู่สาวๆ ฮิปสเตอร์ด้วย โดยเฉพาะเสื้อที่เป็นรูปวงดนตรีจากยุค 60s 70s และ 80s อย่าง The Rolling Stones Cream Blondie และ The Cure คุณสามารถหาเสื้อลายวงดนตรีในร้านค้าออนไลน์จากร้านพ่อค้าแม่ค้าที่ขายเสื้อยืดลายวงดนตรีแบบวินเทจโดยเฉพาะได้ด้วย เสื้อผู้หญิงแบบพอดีตัวที่มีลายสวยๆ และเสื้อลายขวางก็เป็นเสื้อผ้าที่สาวๆ ฮิปสเตอร์เขานิยมเช่นเดียวกัน มองหาเสื้อที่มีระบายนิดๆ แต่ก็จำไว้ด้วยว่าคุณสามารถหาเครื่องประดับมาเสริมเสื้อผ้าเพื่อให้คุณดูเป็นสาวฮิปสเตอร์ได้ สาวฮิปสเตอร์หลายคนใส่ยีนส์ชายรุ่ยในช่วงที่อากาศร้อนๆ กับเสื้อยืดลายวงดนตรีหรือเสื้อครอป คุณจะซื้อกางเกงยีนส์ขาสั้นชายรุ่ยจากร้านขายเสื้อผ้าแถวบ้านหรือร้านขายของมือสอง หรือจะทำชายรุ่ยเองด้วยการตัดกางเกงยีนส์ขายาวตัวเก่าให้กลายเป็นยีนส์ขาสั้นก็ได้  ยีนส์ขาสั้นชายรุ่ยสไตล์สาวฮิปสเตอร์จะอยู่ระหว่างกลางแข้งไปจนถึงด้านบนของแข้ง แต่ถ้าจะให้ดูทอมๆ หน่อยก็ให้ใส่แบบยาวเหนือเข่าขึ้นมานิดเดียว ถ้าไปในที่ๆ อากาศหนาว คุณจะใส่ถุงน่องไว้ใต้ยีนส์ขาสั้นชายรุ่ยเพื่อให้ดูสบายและอุ่นด้วยก็ได้ เสื้อผ้าในชีวิตประจำวันทั่วไปของสาวฮิปสเตอร์ก็คือ กางเกงยีนส์สีน้ำเงินหรือดำรัดรูปกับเสื้อลายสก็อตหรือสเวตเตอร์ถ้าอากาศหนาว นอกจากนี้คุณจะใส่เลกกิ้งดำกับสเวตเตอร์หรือเสื้อตัวใหญ่ด้วยก็ได้ เลกกิ้งดำเป็นของที่ต้องมีในตู้เสื้อผ้าสาวฮิปสเตอร์    คุณสามารถหาเสื้อลายสก็อตและสเวตเตอร์ได้จากร้านขายเสื้อผ้ามือสองแถวบ้าน ซึ่งมักจะเป็นลายสนุกๆ ไม่ซ้ำใคร เสื้อลายสก็อตตัวใหญ่สามารถหาซื้อได้ที่แผนกเสื้อผ้าผู้ชายในร้านขายเสื้อผ้ามือสองด้วยเช่นกัน คุณจะใส่เสื้อลายสก็อตแล้วผูกปมไว้ที่เอวด้วยก็ได้เพื่อให้ได้ลุคแบบสาวฮิปสเตอร์ตัวจริง มองหาเสื้อสเวตเตอร์ที่มีคำพูดตลกๆ เสียดสีหรือลายสัตว์น่ารักๆ สเวตเตอร์ลายคริสต์มาสน่าเกลียดๆ ก็เป็นที่นิยมในหมู่ชาวฮิปสเตอร์ทั้งในช่วงคริสต์มาสและไม่ใช่ช่วงคริสต์มาสเช่นเดียวกัน เสื้อผ้าที่ใส่สวมทับอีกชั้นสำหรับสาวฮิปสเตอร์จะเป็นเสื้อกั๊กยีนส์บางๆ ใส่ทับเสื้อยืดลายวงดนตรีหรือเดรสวินเทจ เสริมลุคนี้ด้วยแจ็กเก็ตหนังแบบวินเทจที่มีรายละเอียดสะดุดตาอย่างซิป กระดุม หมุด หรือระบาย นอกจากนี้คุณจะใส่เสื้อผ้าหลายๆ ชั้นเพื่อให้ได้ลุคที่ดูแปลกใหม่มากยิ่งขึ้นก็ได้ เช่น คุณอาจจะลองใส่แจ๊กเก็ตหนังทับเสื้อลายสก็อต หรือใส่แจ็กเก็ตและผูกปมเสื้อลายสก็อตไว้ที่เอวก็ได้ มองหารองเท้าบู๊ตหนังวินเทจทั้งบู๊ตยาวและบู๊ตสั้นที่ร้านขายเสื้อผ้ามือสองแถวบ้าน จะเป็นสีดำหรือสีน้ำตาลก็ได้ บู๊ตสั้นนั้นเป็นที่นิยมในหมู่สาวๆ ฮิปสเตอร์ มักใส่คู่กับถุงน่องและเดรสวินเทจ นอกจากนี้คุณจะมองหารองเท้าออกซ์ฟอร์ดหรือรองเท้าโลฟเฟอร์หนังสีน้ำตาลหรือสีดำด้วยก็ได้ สาวฮิปสเตอร์บางคนชอบความสบายมากกว่าจะสนใจเรื่องลุค และจะใส่ผ้าใบ Converse หรือ Vans กับกางเกงยีนส์รัดรูปและเสื้อยืดลายวงดนตรีเพื่อให้ได้ลุคที่ดูสบายๆ มากกว่า สาวฮิปสเตอร์หลายคนใส่สร้อยที่ยาวลงมาเหนือเอว 2 – 3 นิ้วและมีจี้หรือเครื่องประดับอื่นๆ ทรงเรขาคณิตห้อยอยู่ คุณจะมองหาสร้อยที่มีจี้คริสตัลหรือลวดลายที่เป็นเอกลักษณ์ที่ร้านขายของมือสองแถวบ้านด้วยก็ได้ เครื่องประดับอย่างหมวกทรงถั่วและหมวกฟีดอราก็เป็นที่นิยมในหมู่สาวฮิปสเตอร์ โดยเฉพาะหมวกทรงถั่วย่นๆ คุณจะทำสีผมเป็นสีสดใสเพื่อให้ได้ลุคแบบฮิปสเตอร์จ๋าๆ ด้วยก็ได้ สาวฮิปสเตอร์หลายคนสะสมเข็มกลัดและติดไว้ตรงปกเสื้อคลุมต่างๆ เช่น เข็มกลัดจากวงดนตรีหรือเข็มกลัดที่มีคำพูดตลกเสียดสี คุณจะใช้เข็มกลัดตกแต่งกระเป๋าถือหรือเป้เพื่อให้ได้ลุคฮิปสเตอร์แบบสนุกๆ ด้วยก็ได้   ลองซื้อเข็มกลัดทุกครั้งที่คุณไปที่ใหม่ๆ หรือไปคอนเสิร์ต ทุกครั้งที่คุณได้เข็มกลัดใหม่ให้ติดไว้ที่ปกเสื้อกั๊กหรือแจ็กเก็ต คุณจะสะสมเข็มกลัดโบราณก็ได้ถ้ามันเข้ากับสไตล์ของคุณมากกว่า ใส่เข็มกลัดไม่ซ้ำกันทุกวันตลอดทั้งสัปดาห์เพื่อให้ได้ลุควินเทจแบบเก๋ๆ ผ้าพันคอลายสวยๆ ก็ถือเป็นเครื่องประดับที่นิยมในหมู่สาวฮิปสเตอร์ด้วยเช่นกัน มองหาผ้าพันคอจากร้านขายเสื้อผ้ามือสองและร้านขายเสื้อผ้าอิสระ เลือกผ้าพันคอที่มีลายเป็นเอกลักษณ์ สีสันสดใส หรือลายแจ่มๆ  คุณจะใส่ผ้าพันคอกับชุดอะไรก็ได้ เช่น คุณอาจจะใส่ผ้าพันคอกับเสื้อยืดสีพื้นและกางเกงยีนส์เพื่อให้ดูมีอะไรมากขึ้น หรือใส่ผ้าพันคอสีพื้นกับเดรสลายดอกไม้ก็ได้ เลือกผ้าพันคอที่เป็นผ้าบางๆ ในช่วงที่อากาศร้อน และใส่ผ้าพันคอถักเวลาไปที่ที่มีอากาศหนาว คุณอาจจะหัดถักผ้าพันคอและทำผ้าพันคอใส่เองเพื่อเพิ่มความน่าเชื่อถือในการเป็นสาวฮิปสเตอร์ของคุณด้วยก็ได้ แว่นกันแดดแปลกๆ และแว่นกรอบหนาเป็นเครื่องประดับทั่วไปในหมู่สาวฮิปสเตอร์ ลองใส่แว่นรูปหัวใจ แว่นกลมสไตล์จอห์น เลนนอน หรือแว่นกันแดดสีดำโตๆ    ถ้าคุณใส่แว่นสายตาอยู่แล้ว แว่นตาก็จะช่วยให้คุณได้ลุคแบบสาวฮิปสเตอร์ไปอีก คุณอาจจะลองหาซื้อแว่นสายตากรอบหนาๆ เพื่อให้แว่นตาดูเด่นยิ่งขึ้น ถ้าคุณไม่ได้ใส่แว่นสายตาแต่อยากใส่เพื่อให้ได้ลุคที่สมบูรณ์ยิ่งขึ้น คุณก็สามารถหาซื้อแว่นใสที่ไม่ใช่แว่นสายตามาใส่ได้ สาวฮิปสเตอร์มักจะถือกระเป๋าทรงเก๋ๆ เช่น  กระเป๋าเอกสารใหญ่ๆ กระเป๋าสะพายเฉียงใบเล็กจิ๋ว หรือคลัชต์วิบวับ เพื่อให้ได้ลุคแบบสาวฮิปสเตอร์ตัวจริงเสียงจริง อย่าลืมถือกระเป๋าชิคๆ เก๋ๆ ด้วยนะ   กระเป๋าคาดเอวก็ได้รับความนิยมจากสาวๆ ฮิปสเตอร์อยู่เหมือนกัน  ลองดูร้านขายของสไตล์วินเทจและร้านค้าท้องถิ่นเพื่อมองหากระเป๋าเก๋ๆ ที่มีเอกลักษณ์ สาวฮิปสเตอร์หลายคนชอบทำของใช้เอง ถ้าคุณมีทักษะด้านงานประดิษฐ์และอยากได้กระเป๋าแบบที่ไม่ซ้ำใครจริงๆ ให้ลองออกแบบและทำกระเป๋าขึ้นมาเอง ชาวฮิปสเตอร์มักจะศึกษาและมีความรู้เรื่องแนวโน้มและอิทธิพลวัฒนธรรมสมัยนิยมในปัจจุบันเป็นอย่างดี และมักจะศึกษาผ่านบล็อกและสื่อออนไลน์ ลองหาอ่านดูว่ามีอะไรเกิดขึ้นในโลกอินเทอร์เน็ตบ้าง เช่น มีมล่าสุด เรื่องราวที่คนแชร์กันเยอะๆ และวิดีโอที่แชร์กันเยอะๆ  มีเว็บไซต์ภาษาอังกฤษที่เต็มไปด้วยข้อมูลสำหรับชาวฮิปสเตอร์ไว้อย่างครบถ้วน เช่น Vice.com และ Pitchfork.com เว็บไซต์เหล่านี้นำเสนอข้อมูลสั้นๆ ไม่เกิน 1 นาทีเกี่ยวกับแนวโน้มและอิทธิพลล่าสุดที่เกิดขึ้นในวัฒนธรรมสมัยนิยม ชาวฮิปสเตอร์มักสนใจโลกศิลปะและศิลปะร่วมสมัย ไปพิพิธภัณฑ์ในท้องถิ่นและหาศิลปินที่คุณชื่นชอบผ่านบล็อกศิลปะ พยายามแทรกซึมตัวเองเข้าไปในโลกศิลปะและเพิ่มพูนความรู้เกี่ยวกับศิลปะร่วมสมัย ชาวฮิปสเตอร์มักมีความสนใจในอาหารและเครื่องดื่มรสเลิศ ซึ่งได้แก่ความสนใจในเรื่องของร้านอาหาร คาเฟ่ ร้านเบเกอรี่ ร้านกาแฟ ผับ และอาหารที่ขายบนรถ (Food Truck) นอกจากนี้ชาวฮิปสเตอร์ยังมักเป็นขาประจำในตลาดเกษตร การสนับสนุนการเกษตรในชุมชน ตลาดอาหารคุณภาพดี และตลาดที่มีคุณธรรม  ชาวฮิปสเตอร์ยังเป็นที่รู้จักในแง่ของผู้ที่ชอบอาหารท้องถิ่น ออร์แกนิก และปรุงด้วยมือ ชาวฮิปสเตอร์ที่ดีจะมองการรับประทานอาหารว่าเป็นการผจญภัยแบบหนึ่ง ไม่ว่าจะเป็นการลองอาหารเอธิโอเปียหรือลองทำชีสเองก็ตาม ชาวฮิปสเตอร์จะลองสิ่งใหม่ๆ เสมอ เมื่อเป็นเรื่องของการรับประทานอาหารดีๆ กฎเกณฑ์ในเรื่องของอาหารนั้นไม่ได้ตายตัว นอกจากนี้ชาวฮิปสเตอร์ยังหลงใหลร้านที่มีอาหารธรรมดาดีๆ ที่มีบรรยากาศของความเป็นตัวตนที่แท้จริงอยู่ในนั้น ร้านอาหารที่ "คนไปกันเยอะแต่ดูไม่ค่อยมีรสนิยมนัก" อย่างร้านอาหารตามปั๊ม ร้านอาหารเล็กๆ ราคาไม่แพง และสถานที่ขายอาหารอื่นๆ ในลักษณะเดียวกันนี้ก็เป็นที่ยอมรับในหมู่ชาวฮิปสเตอร์เช่นเดียวกัน ชาวฮิปสเตอร์มักมีความรู้เรื่องภาพยนตร์ ดนตรี และโทรทัศน์อย่างกว้างขวางทั้งใหม่และเก่า คุณสามารถขอคำแนะนำเกี่ยวกับรายการทีวีล่าสุดที่ฮิตกันในหมู่ฮิปสเตอร์ได้จากเพื่อนๆ ชาวฮิปสเตอร์ หรือหาว่ามีรายการอะไรที่ใครๆ ก็พูดถึงจากบล็อกออนไลน์ นอกจากนี้ชาวฮิปสเตอร์ยังชอบดูภาพยนตร์เก่าๆ โดยเฉพาะภาพยนตร์อินดี้โดยผู้กำกับจากทวีปอเมริกาและยุโรปด้วย ลองคุยกับพนักงานร้านเช่าวิดิโอในท้องถิ่น ถ้ามันยังมีอยู่น่ะนะ หรือหาข้อมูลเกี่ยวกับภาพยนตร์อเมริกันและยุโรปที่ดังๆ ในอินเทอร์เน็ต ค้นหาบล็อกออนไลน์ที่เกี่ยวกับเพลงเพื่อหาเพลงที่ชาวฮิปสเตอร์เขาแนะนำกันและเพลงอินดี้หรือเพลงอัลเทอร์เนทีฟ การเน้นเจาะไปที่แนวเพลงหรือสไตล์แบบใดแบบหนึ่ง และเน้นฟังศิลปินคนใดคนหนึ่งหรือกลุ่มใดกลุ่มหนึ่งไปเลยก็อาจจะช่วยได้เช่นกัน ชาวฮิปสเตอร์มักจะฟังเพลงแนวอัลเทอร์เนทีฟและเพลงอินดี้ รวมทั้งแรป ฮิปฮอป โซล และโพรเกรสซีฟร็อกด้วย ชาวฮิปสเตอร์มักตระหนักถึงปัญหาสังคมและการเมืองในปัจจุบัน และอาจมีส่วนร่วมในประท้วงหรือขบวนการสังคมท้องถิ่นในพื้นที่ของคุณ นึกถึงประเด็นปัญหาที่คุณสนใจอย่างแรงกล้าหรือสิ่งที่คุณสนใจ และเข้าร่วมการอภิปรายออนไลน์เกี่ยวกับประเด็นนั้นๆ หรือเข้าร่วมการประท้วงที่จัดขึ้นในพี้นที่ของคุณ การมีส่วนร่วมในการเคลื่อนไหวทางสังคมและการเมืองเป็นส่วนหนึ่งของการเป็นชาวฮิปสเตอร์ที่ไม่ตื้นเขิน ซึ่งคือการที่คุณมีความรู้และมีความส่วนร่วมกับสังคมในฐานะปัจเจกบุคคล ชาวฮิปสเตอร์หลายคนพยายามที่จะมีวิถีชีวิตที่ยั่งยืนและเป็นมิตรต่อสิ่งแวดล้อม เพราะพวกเขาให้ความสำคัญกับสิ่งแวดล้อมและตระหนักถึงผลกระทบจากการเปลี่ยนแปลงภูมิอากาศ ซึ่งอาจจะหมายถึงการรีไซเคิล การทำปุ๋ย หรือการบริจาคเสื้อผ้าให้กับการกุศลแทนที่จะทิ้งไปเลย นอกจากนี้คุณจะมองหาหนทางในการลดก๊าซเรือนกระจกที่คุณสร้างขึ้นด้วยการขี่จักรยานหรือเดินไปทำงานแทนการขับรถหรือขึ้นรถประจำทางก็ได้ เป็นที่รู้กันดีว่าชาวฮิปสเตอร์หลงใหลการขี่จักรยานและคุณก็สามารถเป็นส่วนหนึ่งของวัฒนธรรมฮิปสเตอร์นี้ได้ด้วยการซื้อจักรยานมาขี่ตลอดทั้งปี เป็นที่รู้กันว่าชาวฮิปสเตอร์นั้นมีรสนิยมในเรื่องของสไตล์ที่เป็นเอกลักษณ์และการมีลักษณะของการเข้าถึงชีวิตที่เป็นอิสระ ความมั่นใจและความเป็นอิสระคือส่วนประกอบหลักของการทำตัวเป็นฮิปสเตอร์  อาจจะหมายถึงการมั่นใจในตัวเองท่ามกลางคนรอบข้าง หรือมั่นใจในความสามารถของคุณในฐานะปัจเจก และการให้ความสำคัญกับวิถีชีวิตและการทำงานของตัวเองอย่างเป็นอิสระ คุณอาจจะตัดสินใจพยายามทำงานเพื่อตัวเองหรือมีชั่วโมงทำงานที่ยืดหยุ่นเพื่อที่คุณจะได้มีอิสรภาพและความเป็นอิสระในหน้าที่การงานของตัวเองมากขึ้น หรือคุณอาจจะตัดสินใจที่จะเป็นอิสระและมั่นใจในสถานการณ์การทำงานในปัจจุบันของคุณ ซึ่งเป็นที่ที่คุณสามารถใช้ความคิดริเริ่มและพยายามที่จะปีนขึ้นบันไดวิชาชีพได้มากขึ้น
ชอปปิ้งที่ร้านขายของมือสองและร้านขายเสื้อผ้าอิสระ. มองหาเดรสวินเทจกับเสื้อยืดลายวงดนตรี. ซื้อยีนส์ขาสั้นชายรุ่ยหรือทำชายรุ่ยเอง. ใส่ยีนส์รัดรูปหรือเลกกิ้งกับเสื้อตัวใหญ่. ใส่เสื้อกั๊กยีนส์และแจ็กเก็ตหนัง. ใส่รองเท้าบู๊ตแบบวินเทจหรือรองเท้าออกซฟอร์ด. ซื้อสร้อยเส้นยาวและเครื่องประดับลายเก๋ๆ. ติดเข็มกลัดและกระดุม. ใส่ผ้าพันคอ. ซื้อแว่นกันแดดเก๋ๆ หรือใส่แว่นตาจริงๆ. ถือกระเป๋าเก๋ๆ. ศึกษาเกี่ยวกับวัฒนธรรมสมัยนิยม (Pop Culture) และศิลปะ. เพิ่มพูนความรู้เรื่องภาพยนตร์ ดนตรี และโทรทัศน์. ศึกษาเกี่ยวกับการเคลื่อนไหวทางสังคมและการเมืองในพื้นที่ของคุณ. เน้นวิถีชีวิตที่ยั่งยืนและเป็นมิตรกับสิ่งแวดล้อม. แสดงความมั่นใจและความเป็นอิสระท่ามกลางผู้อื่น.
https://www.wikihow.com/Be-a-Hipster-Girl https://www.wikihow.com/Be-a-Hipster-Girl https://www.wikihow.com/Be-a-Hipster-Girl
Dressing Like a Hipster Girl Adding Hipster Girl Accessories Embracing a Hipster Lifestyle